Δημήτρης Σπίγγος
dmtrs32@gmail.com 2013

# Εργαλεία δόμησης

      Ο σκοπός των εργαλείων δόμησης είναι η δημιουργία ενός εγγράφου σε μορφή PDF, DVI ή PS.

# Εισαγωγή

Αρκετά διαφορετικά εργαλεία μπορούν να χρησιμοποιηθούν για τη μεταγλώττιση ενός εγγράφου. Υπάρχουν μερικές εντολές χαμηλού επιπέδου και ένα εργαλείο υψηλότερου επιπέδου: Latexmk.

## Εντολές χαμηλού επιπέδου

Ετικέτα | Εντολή
--- | ---
LaTeX → DVI | latex
LaTeX → PDF | pdflatex
DVI → PDF | dvipdf
DVI → PS | dvips
PS → PDF | ps2pdf
Βιβλιογραφία | bibtex
Ευρετήριο | makeindex

Η μεταγλώττιση ενός εγγράφου LaTeX μπορεί να περιλαμβάνει αρκετές εντολές χαμηλού επιπέδου, σε μια συγκεκριμένη σειρά και έναν συγκεκριμένο αριθμό φορών. Να ένα παράδειγμα:

    $ latex document.tex
    $ bibtex document.aux
    $ latex document.tex
    $ dvips -t a4 document.dvi
    $ ps2pdf document.ps

Χρησιμοποιώντας ένα εργαλείο υψηλότερου επιπέδου όπως το Latexmk απλοποιεί πολύ όλη αυτή τη διεργασία, αφού μόνο μια εντολή απαιτείται. Πραγματικά, το Latexmk μπορεί να διακρίνει πόσες φορές το η εντολή latex ή η pdflatex πρέπει να κληθούν και αν τα bibtex ή makeindex απαιτούνται. Από προεπιλογή, το LaTeXila χρησιμοποιεί το Latexmk.

# Εκτέλεση ενός εργαλείου δόμησης

Υπάρχουν αρκετά μέσα για εκτέλεση ενός εργαλείου δόμησης:

Ανοίξτε το μενού Δόμηση.

Χρησιμοποιήστε τα κουμπιά στην κύρια εργαλειοθήκη.

Χρησιμοποιήστε τη συντόμευση: F2 → F11.

Το εργαλείο δόμησης εκτελείται στο τρέχον ανοικτό αρχείο. Αν το αρχείο ανήκει σε ένα έργο, εκτελείται στο κύριο αρχείο του έργου.

## Κρυφά εργαλεία δόμησης

Από προεπιλογή, πολλά εργαλεία δόμησης είναι κρυφά, έτσι δεν μπορούν να εκτελεστούν. Για προβολή της πλήρους λίστας των εργαλείων δόμησης, ενεργοποιήστε τα ή ρυθμίστε τα, διαβάστε την ενότητα .

# Γενική ρύθμιση

Για τη ρύθμιση των εργαλείων δόμησης, πηγαίνετε στο: Δόμηση Διαχείριση εργαλείων δόμησης

Θα δείτε τη λίστα όλων των προεπιλεγμένων εργαλείων δόμησης και μια δεύτερη λίστα με τα προσωπικά σας εργαλεία δόμησης. Υπάρχουν πλήκτρα ελέγχου για ενεργοποίηση ή απενεργοποίηση τους. Όταν ένα εργαλείο δόμησης είναι ανενεργό, δεν είναι δυνατό να εκτελεστεί. Μπορείτε να εκτελέσετε κάποιες ενέργειες, όπως μετακίνηση ενός εργαλείου πάνω ή κάτω, το άνοιγμα των ιδιοτήτων του, διαγραφή ή αντιγραφή του, δημιουργία ενός νέου, κλπ.

Διπλοπατήστε σε ένα εργαλείο δόμησης για να ανοίξει τις ιδιότητές του.

# Εργασίες ενός εργαλείου δόμησης

Στις ιδιότητες του εργαλείου δόμησης, το δύσκολο μέρος είναι η ρύθμιση των εργασιών. Ένα εργαλείο δόμησης μπορεί να εκτελέσει αρκετές εργασίες. Κάθε εργασία περιέχει δύο κομμάτια της πληροφορίας:

Την εντολή, που μπορεί να χρησιμοποιήσει δεσμευτικά θέσεων.

Τον μετεπεξεργαστή (δείτε ).

Όταν συμβαίνει ένα σφάλμα κατά τη διάρκεια της εκτέλεσης μιας εργασίας, η εκτέλεση του εργαλείου δόμησης εγκαταλείπεται, έτσι οι επόμενες εργασίες δεν ξεκινούν.

# Μετεπεξεργαστές

Ο σκοπός ενός μετεπεξεργαστή είναι να φιλτράρει την έξοδο της εντολής και να εξάγει τη χρήσιμη πληροφορία. Τέσσερις μετεπεξεργαστές είναι διαθέσιμοι:

## no-output

Η έξοδος απλά δεν εμφανίζεται.

## all-output

Όλη η έξοδος εμφανίζεται, χωρίς φίλτρο.

## latex

Φιλτράρισμα της εξόδου των εντολών latex ή pdflatex. Εκεί μπορεί να υπάρχουν τρεις τύποι σφαλμάτων: κρίσιμα σφάλματα, προειδοποιήσεις ή κακά πλαίσια. Υπάρχουν επίσης μερικές άλλες χρήσιμες πληροφορίες: το μέγεθος του εγγράφου, ο αριθμός των σελίδων και ο αριθμός των σφαλμάτων.

## latexmk

Χρησιμοποιείται για την εντολή latexmk. Εσωτερικά, αυτός ο μετεπεξεργαστής χρησιμοποιεί άλλα: latex και όλες οι έξοδοι.