# Összeállítási eszközök

      Az összeállítási eszközökkel PDF, DVI vagy PS formátumú dokumentumok készíthetők.

# Bevezetés

Egy dokumentum összeállításához többféle eszköz használható. Van néhány alacsony szintű parancs, és egy magas szintű parancs: a Latexmk.

## Alacsony szintű parancsok

Címke | Parancs
--- | ---
LaTeX → DVI | latex
LaTeX → PDF | pdflatex
DVI → PDF | dvipdf
DVI → PS | dvips
PS → PDF | ps2pdf
Irodalomjegyzék | bibtex
Tárgymutató | makeindex

Egy LaTeX dokumentum összeállítása egyszerre több alacsony szintű parancs, megadott sorrendben és több alkalommal történő végrehajtását is megkövetelheti. Egy példa erre:

    $ latex document.tex
    $ bibtex document.aux
    $ latex document.tex
    $ dvips -t a4 document.dvi
    $ ps2pdf document.ps

Egy, a Latexmk-hoz hasonló felső szintű eszköz használata nagyban leegyszerűsíti ezt a folyamatot, mert csak egy parancsra van szükség. A Latexmk valójában önállóan meg tudja állapítani, hogy hányszor szükséges a latex vagy a pdflatex parancs végrehajtása, illetve, hogy szükséges-e a bibtex vagy a makeindex használata. A LaTeXila alapértelmezetten a Latexmk-t használja.

# Egy összeállítási eszköz futtatása

Egy összeállítási eszköz végrehajtásának többféle módja van:

Nyissa meg az Összeállítás menüt.

Használja a fő eszköztár gombjait.

Használja az F2 → F11 gyorsbillentyűt.

Az összeállítási eszköz az éppen megnyitott fájlon kerül végrehajtásra. Ha az illető fájl egy projekthez tartozik, akkor a projekt fő fájlján lesz végrehajtva.

## Rejtett összeállítási eszközök

Alapértelmezésben számos összeállítási eszköz rejtve van, ezért ezeket nem lehet futtatni. Az összeállítási eszközök teljes listájának megtekintéséhez, aktiválásukhoz, vagy beállításukhoz olvassa el az részt.

# Általános beállítás

Az összeállítási eszközök beállítását az Összeállítás Összeállítási eszközök kezelése menüpont alatt végezheti el.

Itt látni fogja az alapértelmezett és a saját összeállítási eszközök külön listáját. Az eszközöket a jelölőnégyzetek segítségével engedélyezheti vagy tilthatja le. Ha egy összeállítási eszköz le lett tiltva, akkor azt nem lehet végrehajtani sem. További műveleteket is elvégezhet, például megváltoztathatja az eszközök sorrendjét, megnyithatja az eszközök tulajdonságait, másolhat vagy törölhet egy adott eszközt, illetve új eszközt hozhat létre.

Egy dupla kattintás az illető összeállítási eszköz tulajdonságait nyitja meg.

# Egy összeállítási eszköz műveletei

Az összeállítási eszközök tulajdonságait illetően a műveletek beállítása igényli a legnagyobb figyelmet. Egy összeállítási eszköz több művelet végrehajtására is képes. Minden egyes művelet kétféle információt tartalmaz:

A helyőrzők kezelésére alkalmas parancsot.

A posztprocesszort (lásd: ).

Ha egy művelet végrehajtása során hiba történik, az összeállítási eszköz futtatása leáll, így a soron következő műveletek nem indulnak el.

# Posztprocesszorok

Egy posztprocesszor feladata a parancskimenet szűrése és a hasznos információk kivonatolása. Négy posztprocesszor áll rendelkezésre:

## no-output

A kimenet egyszerűen nem jelenik meg.

## all-output

A teljes kimenet megjelenik, szűrés nélkül.

## latex

A latex vagy a pdflatex parancs kimenetének szűrése. Háromféle hibatípus létezik: kritikus hiba, figyelmeztetés vagy bad box. A további hasznos információk között szerepel a dokumentum mérete, az oldalak száma, és a talált hibák száma.

## latexmk

A latexmk parancshoz használatos. Ez a posztprocesszor belsőleg további parancsokat használ: latex és all-output.